text: 
  " I øjeblikket må folk betale mig af deres egen lomme, og de fleste
   har en kommunal hjemmehjælp i forvejen. Men sådan behøver det ikke 
  være, " siger Bente Munck. Tilskud " I henhold til bistandslovens 56 
  kan alle faktisk få tilskud til selv at ansætte en hjemmehjælp. 
  Kommunerne skal sørge for de ældre på betryggende vis, og når de 
  ikke kan overkomme det, må de betale de ældre for selv at ansætte 
  hushjælp, " siger Bente Munck.
  
  " Sådan læser jeg bistandsloven, og den fortolkning har jeg tænkt mig
   at udbrede her i Silkeborg. Desværre er det jo kommunerne, der 
  vurderer de ældres behov  -  og de anlægger en økonomisk synsvinkel. 
  Men det er for kortsigtet, for når de ældre mangler hjælp, ryger de 
  på hospitalet. De kan ikke komme hjem igen, for der er ikke folk 
  til at passe dem, og plejehjemmene er fyldt.
  
  Groft sagt mener jeg, at kommunerne er skyld i, at de ældre havner 
  på hospitalerne i venteposition til 1.500 kr. om dagen, " siger hun.
  
  
  
  